KOMMISSIONEN FOR DE EUROPÆISKE FÆLLESSKABER 
Bruxelles, den 22.11.1995 
KOM(95) 528 endelig udg. 
95/0295 (CNS) 
Forslag til Rådets og Kommissionens afgørelse 
om den holdning, Fællesskabet skal indtage i det Associeringsråd, der er oprettet ved 
Europaaftalen mellem De Europæiske Fællesskaber og deres medlemsstater på den ene 
side og Bulgarien på den anden side, undertegnet i Bruxelles den 8. marts 1993, til 
vedtagelsen af de nødvendige gennemførelsesbestemmelser til artikel 64, stk. 1, nr. i), og 
ii), og stk. 2, i Europaaftalen. 
(forelagt af Kommissionen) 

BEGRUNDELSE 
Artikel 64, stk. 3, i Europaaftalen om oprettelse af en associering mellem De Europæiske 
Fællesskaber og deres medlemsstater på den ene side og Bulgarien på den anden side, 
undertegnet i Bruxelles den 8. marts 1993, fastsætter, at de nødvendige 
gennemførelsesbestemmelser til nævnte artikels stk. 1 og 2 (konkurrencereglerne) skal 
vedtages af Associeringsrådet. Dette skal ske inden tre år efter aftalens ikrafttræden, 
ifølge artikel 125 begyndte denne tidsfrist at løbe den 1. januar 1993. 
Konkurrencereglerne er et af de grundlæggende elementer i Europaaftalen mellem De 
Europæiske Fællesskaber og Bulgarien. Det er en forudsætning for en gnidningsløs 
udvikling af handelsforbindelserne mellem de to parter, at de reelt bringes i anvendelse 
derved, at Associeringsrådet vedtager vedlagte regler. Den foreslåede afgørelse fastlægger 
procedurerne for samarbejdet mellem de to parters konkurrencemyndigheder. Det er 
blevet stadfæstet, at principperne i gruppefritagelsesreglerne skal anvendes, og der er 
fastlagt en konsultationsprocedure i Associeringsrådet for det tilfælde, at der skulle opstå 
uoverensstemmelser mellem de to konkurrencemyndigheder. 
Ifølge artikel 2, stk. 1, i Rådets og Kommissionens afgørelse af 19. december 1994 om 
indgåelsen af Europaaftalen fastlægges den holdning, Fællesskabet skal indtage i 
Associeringsrådet i overensstemmelse med de relevante bestemmelser i traktaterne om 
oprettelse af De Europæiske Fællesskaber. Artikel 87 og 228 i EF-traktaten og artiklerne 
65 og 66 EKSF-traktaten er det rette retsgrundlag for vedtagelse af den holdning, 
Fællesskabet skal indtage i Associeringsrådet til gennemførelsesbestemmelserne til 
konkurrencereglerne for virksomheder. Derfor vil det være ønskeligt, at Rådet og 
Kommissionen træffer vedlagte afgørelse. 
Kommissionen anmoder derfor Rådet om at vedtage vedlagte forslag til Rådets og 
Kommissionens afgørelse. 
Forslag til Rådets og Kommissionens afgørelse 
om den holdning Fællesskabet skal indtage i det Associeringsråd, der er oprettet ved 
Europaaftalen mellem De Europæiske Fællesskaber og deres medlemsstater på den ene 
side og Bulgarien på den anden side, undertegnet i Bruxelles den 8. marts 1993, til 
vedtagelsen af de nødvendige gennemførelsesbestemmelser til artikel 64, stk. 1, nr. i), og 
ii), og stk. 2, i Europaaftalen. 
Rådet for Den Europæiske Union har -
Kommissionen for De Europæiske Fællesskaber har -
under henvisning til traktaten om oprettelse af Det Europæiske Fællesskab, særlig artikel 
87 sammenholdt med artikel 228, stk. 2, andet punktum, og stk. 3, første afsnit, 
under henvisning til traktaten om oprettelse af Det Europæiske Kul- og Stålfællesskab, 
særlig artiklerne 65 og 66, 
under henvisning til udtalelse fra Europa-Parlamentet, 
under henvisning til Rådets og Kommissionens afgørelse af 19. december 1994 om 
indgåelse af Europaaftalen mellem De Europæiske Fællesskaber og deres medlemsstater 
på den ene side og Bulgarien på den anden side, særlig artikel 2, stk. 1, og 
ud fra følgende betragtninger: 
Artikel 64, stk. 3, i Europaaftalen fastsætter, at Associeringsrådet skal vedtage de 
nødvendige gennemførelsesbestemmelser til nævnte artikels stk. 1 og 2; 
artikel 9, stk. 3, i protokol 2 til Europaaftalen om produkter henhørende under EKSF-
traktaten fastsætter, at Associeringsrådet skal vedtage de nødvendige gennemførelses­
bestemmelser til nævnte artikels stk. 1 og 2 -
TRUFFET FØLGENDE AFGØRELSE: 
Den holdning, Fællesskabet skal indtage i det Associeringsråd, der er oprettet ved 
Europaaftalen mellem De Europæiske Fællesskaber og deres medlemsstater på den ene 
side og Bulgarien på den anden side til vedtagelsen af de nødvendige 
gennemførelsesbestemmelser til artikel 64, stk. 1, nr. i), og ii), og stk. 2, i Europaaftalen 
og til gennemførelsesbestemmelserne til artikel 9, stk. 1, nr. i) og ii), og stk. 2, i protokol 
2 til Europaaftalen om produkter henhørende under EKSF-traktaten, baseres på det 
udkast til afgørelse, der skal træffes af Associeringsrådet, og som er knyttet til denne 
afgørelse. 
Udfærdiget i Bruxelles, den 
På Rådets vegne På Kommissionens vegne 
l 
Associering mellem Den Europæiske Union 
og Bulgarien 
Associeringsrådet 
Udkast til afgørelse nr..../.., truffet af Associeringsrådet 
mellem De Europæiske Fællesskaber og deres medlemsstater på den ene side 
og Bulgarien på den anden side 
den.... 
om vedtagelse af de nødvendige gennemførelsesbestemmelser til artikel 64, stk. 1, nr. i), 
og ii), og stk. 2, i Europaaftalen om oprettelse af en associering mellem De Europæiske 
Fællesskaber og deres medlemsstater på den ene side og Bulgarien på den anden side og 
gennemførelsesbestemmelserne til artikel 9, stk. 1, nr. i) og ii), og stk. 2, i protokol 2 til 
Europaaftalen om produkter henhørende under EKSF-traktaten 
Associeringsrådet har -
under henvisning til Europaaftalen om oprettelse af en associering mellem De 
Europæiske Fællesskaber og deres medlemsstater på den ene side og Bulgarien på den 
anden side, særlig artikel 64, stk. 3, 
under henvisning til protokol 2 til nævnte Europaaftale om produkter henhørende under 
EKSF-traktaten, særlig artikel 9, stk. 3, og 
ud fra følgende betragtninger: 
Artikel 64, stk. 3, i Europaaftalen fastsætter, at Associeringsrådet inden tre år efter 
aftalens ikrafttræden ved afgørelse skal vedtage de nødvendige gennemførelses­
bestemmelser til nævnte artikels stk. 1 og 2; 
artikel 9, stk. 3, i protokol 2 til Europaaftalen om produkter henhørende under EKSF-
traktaten fastsætter, at Associeringsrådet inden tre år efter aftalens ikrafttræden ved 
afgørelse skal vedtage de nødvendige gennemførelsesbestemmelser til nævnte artikels 
stk. 1 og 2 -
TRUFFET FØLGENDE AFGØRELSE: 
De nødvendige gennemførelsesbestemmelser til artikel 64, stk. 1, nr. i), og ii), og stk. 2, i 
Europaaftalen om oprettelse af en associering mellem De Europæiske Fællesskaber og 
deres medlemsstater på den ene side og Bulgarien på den anden side og 
gennemførelsesbestemmelserne til artikel 9, stk. 1, nr. i) og ii), og stk. 2, i protokol 2 til 
Europaaftalen om produkter henhørende under EKSF-traktaten som anført i bilaget til 
denne afgørelse, vedtages hermed. 
Udfærdiget i Bruxelles, den 
Sekretærerne På Associeringsrådets vegne 
Formand 
1 
Gennemførelsesbestemmelser for anvendelse af konkurrencereglerne på de i artikel 64 i 
Europaaftalen mellem EF og Bulgarien omhandlede virksomheder: 
ARTIKEL 1 : ALMINDELIGT PRINCIP 
Sager, der vedrører aftaler mellem virksomheder, vedtagelser inden for 
sammenslutninger af virksomheder og samordnet praksis, som har til formål eller følge at 
hindre, begrænse eller fordreje konkurrencen, samt misbrug af dominerende stilling i 
Fællesskabets eller Bulgariens territorier i deres helhed eller i en væsentlig del heraf, som 
kan påvirke samhandelen mellem EF og Bulgarien, afgøres i henhold til principperne i 
artikel 64, stk. 1 og 2, i Europaaftalen. 
Med henblik herpå behandles disse sager af EF-Kommissionen (GD IV) for EF's 
vedkommende og af Konkurrencebeskyttelseskommissionen (CPC) for Bulgariens 
vedkommende. 
EF-Kommissionens og CPC's kompetence til at behandle disse sager udledes af de 
eksisterende regler i EF's, henholdsvis Bulgariens lovgivning, herunder også de tilfælde, 
hvor disse regler finder anvendelse på virksomheder, der er beliggende uden for deres 
respektive territorier. 
Begge myndigheder skal træffe afgørelse i overensstemmelse med deres egne materielle 
regler og under hensyntagen til nedenstående bestemmelser. De relevante materielle 
regler er konkurrencereglerne i traktaten om oprettelse af Det Europæiske Fællesskab og 
EKSF-traktaten samt den konkurrencerelaterede afledte ret, for så vidt angår EF-
Kommissionen, og den bulgarske monopollovgivning, for så vidt angår CPC. 
ØKONOMISKE AKTIVITETER UNDER EF-TRAKTATEN 
ARTIKEL 2: BEGGE KONKURRENCEMYNDIGHEDERS KOMPETENCE 
Sager henhørende under artikel 64 i Europaaftalen, der kan påvirke både EF's og det 
bulgarske marked, og som kan henhøre under begge konkurrencemyndigheders 
kompetence, behandles af EF-Kommissionen og CPC efter bestemmelserne i denne 
artikel. 
2.1. Anmeldelse 
2.1.1. Konkurrencemyndighederne skal underrette hinanden om de sager, de behandler, 
og som i overensstemmelse med det i artikel 1 fastsatte almindelige princip synes at falde 
ind under den anden myndigheds kompetence. 
2.1.2. Denne situation kan især opstå i sager, som: 
«./s 
indebærer konkurrencebegrænsende aktiviteter på den anden myndigheds 
territorium 
berører den anden myndigheds retshåndhævelse 
indebærer indgreb i form af påbud og forbud i den anden myndigheds 
territorium. 
2.1.3. Anmeldelser i henhold til denne artikel skal indeholde tilstrækkelige oplysninger 
til, at modtageren kan foretage en foreløbig vurdering af eventuelle virkninger for sine 
interesser. Der indgives regelmæssigt kopier af anmeldelserne til Associeringsrådet. 
2.1.4. Anmeldelserne skal udarbejdes på forhånd, så hurtigt som muligt og senest i 
undersøgelsesfasen, og så betids inden der indgås en aftale eller træffes en beslutning, at 
der gives mulighed for at fremsætte kommentarer eller afholdes konsultationer, og at den 
myndighed, der behandler sagen, kan tage hensyn til den anden myndigheds synspunkter, 
samt træffe sådanne forholdsregler, den måtte finde rimelige i henhold til sin egen 
lovgivning med henblik på behandling af den pågældende sag. 
2.2. Konsultation og Comitas Nationum 
Hvis EF-Kommissionen eller CPC finder, at konkurrencebegrænsende aktiviteter på den 
anden myndigheds territorium mærkbart påvirker væsentlige interesser hos den 
pågældende part, kan denne anmode om konsultation med den anden myndighed eller 
anmode den anden parts konkurrencemyndighed om at indlede passende procedurer med 
henblik på at træffe forholdsregler i henhold til dens lovgivning om 
konkurrencebegrænsende aktiviteter. Dette hverken foregriber indgreb i henhold til 
lovgivningen hos den part, der anmoder om konsultationer, eller begrænser den 
myndigheds frihed, der rettes henvendelse til, til at træffe sin endelige beslutning. 
2.3. Indgåelse af en aftale 
Den myndighed, der rettes henvendelse til, tager de synspunkter og den dokumentation, 
den anmodende myndighed fremlægger, op til indgående og velvillig overvejelse, og især 
de pågældende konkurrencebegrænsende aktiviteters art, de berørte virksomheder og de 
påståede skadelige virkninger for den anden parts væsentlige interesser. 
Uden at det i øvrigt berører deres rettigheder og forpligtelser skal 
konkurrencemyndigheder, der er involveret i konsultationer i henhold til denne artikel, 
bestræbe sig på at finde frem til en gensidig acceptabel løsning under hensyntagen til 
deres respektive væsentlige interesser. 
ARTIKEL 3 : DEN ENE KONKURRENCEMYNDIGHEDS KOMPETENCE 
3.1. Sager, der i overensstemmelse med det i artikel 1 fastlagte princip henhører under én 
konkurrencemyndigheds enekompetence, og som kan påvirke den anden parts væsentlige 
interesser, behandles under hensyntagen til bestemmelserne i artikel 2 og følgende 
principper. 
c 
3.2. Såfremt en konkurrencemyndighed indleder en undersøgelse eller en procedure i en 
sag, som viser sig at påvirke den anden parts væsentlige interesser, skal den myndighed, 
der behandler sagen, anmelde sagen til den anden myndighed, uden at der skal foreligge 
formel anmodning herom fra sidstnævnte. 
ARTIKEL 4: ANMODNING OM OPLYSNINGER 
Hvis en parts konkurrencemyndighed bliver opmærksom på, at en sag, der enten også 
falder ind under eller kun falder ind under den anden myndigheds kompetence, synes at 
påvirke førstnævnte parts væsentlige interesser, kan den anmode om oplysninger om 
sagen hos den myndighed, der behandler sagen. 
Den myndighed, der behandler sagen, skat så vidt muligt og så betids, inden den træffer 
beslutning eller indgår et forlig, give tilstrækkelige oplysninger, at den 
oplysningssøgende myndigheds synspunkter kan tages i betragtning. 
ARTIKEL 5: TAVSHEDSPLIGT OG BEHANDLING AF FORTROLIGE 
OPLYSNINGER 
5.1. I henhold til artikel 64, stk. 7, i Europaaftalen har ingen konkurrencemyndigheder 
pligt til at udlevere oplysninger til den anden myndighed, hvis det i henhold til 
lovgivningen i den myndigheds land, der ligger inde med oplysningerne, er forbudt denne 
myndighed at give oplysningerne videre til den myndighed, der anmoder herom, eller 
hvis dette ville være uforeneligt med væsentlige interesser hos den part, hvis myndighed 
er i besiddelse af oplysningerne. 
5.2. Begge myndigheder forpligter sig til i videst mulig udstrækning at påse, at fortrolige 
oplysninger, som de modtager fra den anden myndighed, ikke videregives. 
ARTIKEL 6: GRUPPEFRITAGELSER 
Ved anvendelsen af artikel 64 i Europaaftalen som fastsat i artikel 2 og 3 skal 
konkurrencemyndighederne sikre, at principperne i de i EF gældende forordninger om 
gruppefritagelser anvendes fuldt ud. CPC skal underrettes om enhver procedure 
vedrørende vedtagelse, ophævelse eller ændring af EF's gruppefritagelser. 
Hvis der fra bulgarsk side rejses kraftig indsigelse mod sådanne gruppefritagelses­
forordninger, bør der under henvisning til den tilnærmelse af lovgivningen, der er fastsat 
i Europaaftalen, indledes konsultationer i Associeringsrådet i overensstemmelse med 
artikel 8. 
De samme principper gælder, for så vidt angår væsentlige ændringer i EF's og Bulgariens 
konkurrenceregler. 
% 
ARTIKEL 7: AKTIVITETER AF RINGE BETYDNING 
7.1. Konkurrencebegrænsende aktiviteter, hvis virkninger på samhandelen mellem 
parterne eller konkurrenceforholdene er ubetydelig, falder ikke ind under artikel 64, stk. 
1, i Europaaftalen og er derfor ikke omfattet af artikel 2-6 i nærværende gennem­
førelsesbestemmelser. 
7.2. Der er tale om ubetydelige virkninger som omhandlet i artikel 7, stk. 1, når 
de deltagende virksomheders samlede omsætning i et regnskabsår ikke 
overstiger 200 mio. ECU, 
de varer og tjenesteydelser, aftalen omfatter, og de af de deltagende 
virksomheders andre varer og tjenesteydelser, der på grund af deres 
egenskaber, pris og anvendelse af forbrugeren anses som værende af samme 
art, ikke på den del af EF's fælles marked, og på det bulgarske marked, som 
berøres af aftalen, udgør mere end 5% af markedet for disse varer eller 
tjenesteydelser. 
ARTIKEL 8: ASSOCIERINGSRÅDET 
8.1. Såfremt de i artikel 2 og 3 fastsatte procedurer ikke fører til en gensidig acceptabel 
løsning, samt i andre i nærværende gennemførelsesbestemmelser udtrykkeligt nævnte 
tilfælde, skal der på begæring af en part afholdes drøftelser i Associeringsrådet inden for 
en frist på tre måneder efter begæringens fremsættelse. 
8.2. På baggrund af disse drøftelser eller efter udløbet af den ovennævnte frist kan 
Associeringsrådet med forbehold af Europaaftalens artikel 64, stk. 6, rette passende 
henstillinger med henblik på afslutning af de pågældende sager. I disse henstillinger kan 
Associeringsrådet tage hensyn til, at den myndighed, der er blevet anmodet om drøftelser, 
eventuelt ikke har kunnet fremsætte sine synspunkter over for den myndighed, der har 
anmodet om drøftelserne, inden for den i artikel 8, stk. 1, fastsatte frist. 
8.3. Disse procedurer i Associeringsrådet berører ikke foranstaltninger, der træffes i 
medfør af gældende konkurrenceregler inden for parternes territorier. 
ARTIKEL 9: NEGATIV KOMPETENCEKONFLIKT 
Hvis såvel EF-Kommissionen som CPC mener, at ingen af dem er kompetent til at 
behandle sagen på grundlag af deres respektive lovgivninger, skal der begæres drøftelser 
i Associeringsrådet. EF og Bulgarien har pligt til med bistand fra Associeringsrådet, som 
kan fremsætte passende henstillinger, at søge en gensidig acceptabel løsning i lyset af 
deres berørte væsentlige interesser, uden at dette i øvrigt berører artikel 64, stk. 6, i 
? 
Europaaftalen og de enkelte EU-medlemsstaters rettigheder i medfør af deres egne 
konkurrenceregler. 
ØKONOMISKE AKTIVITETER UNDER EKSF-TRAKTATEN 
ARTIKEL 10: TRAKTATEN OM OPRETTELSE AF DET EUROPÆISKE KUL- OG 
STÅLFÆLLESSKAB (EKSF) 
Bestemmelserne i artikel 1-9 finder også anvendelse på kul- og stålsektoren som 
omhandlet i protokol 2 til Europaaftalen. 
ARTIKEL 11: ADMINISTRATIV BISTAND (SPROG) 
EF-Kommissionen og CPC drager omsorg for den praktiske tilrettelæggelse af den 
gensidige bistand og finder i øvrigt passende løsninger, især hvad angår oversættelse. 
Udfærdiget i , den 
^ 

ISSN 0254-1459 
KOM(95) 528 endelig udg. 
DOKUMENTER 
DA 08 11 
Katalognummer : CB-CO-95-571-DA-C 
ISBN 92-77-95415-9 
Kontoret for De Europæiske Fællesskabers Officielle Publikationer 
L-2985 Luxembourg 
\o